aaksyunan ng Sanggunian ang mga magagandang proyekto para sa kapakanan ng ating lalawigan at kailanman ay hindi po kami magiging hadlang lalo na kung ang tunay na kapakinabangan nito; gaya po ng laging kong sinasabi tuwing kami ay nangangampanya ulit, basta para sa interes ng mamamayang Mindoreño, matapos po naming suriin, hindi na po namin papatagalin at agad po naming aaprubahan basta po yan ay para sa interes ng mamamayang Mindoreño. (Maraming salamat po sa pampatanggal ng kabang palakpakan.)

Papangunahan ko po ang tamang pagsusuri ng bawat programa nang walang tinitingnan o kinikilalang kulay pulitika. Sisiguraduhin ko rin po na hindi maaantala ang mga kailangan at dapat agad ipasa na mga ordinansa; babalikan ko po ulit, basta para sa interes ng mamamayang Mindoreño. Mabilis, tama at may malasakit na aksyon ang serbisyong hinihingi ng sambayanan mula sa Sangguniang Panlalawigan at sa tulong po ng bawat isang Miyembro ng Sanggunian, yan po ang ating pagsusumikapang makamtan. Umasa kayo Mindoreños na ang Sanggunian ay laging bukas sa pakikipag-usap sa ating Gobernador dahil bilang inyong mga pinili, tungkulin po naming magka-isa para sa iisang layunin: ang pagsilbihan kayo at ibigay ang serbisyong kapakipakinabang sa pangangailangan ng bawat mamamayan. Hindi po maiiwasan ang pagkakaiba-iba ng paniniwala, katulad po ng nangyari kanina, pero pananatilihin po namin ang payapang diskusyon, katulad din po ng nangyari kanina. Naniniwala po ako na lahat ay nadadaan sa maganda, maayos at malinaw na usapan. Kaya sa lahat po ng Bokal na nandito ngayon, inaasahan ko po, inaasahan ko po, mga kasama ko po sa Sangguniang Panlalawigan, ang inyong suporta sa lahat ng programa ng Pamahalaang Panlalawigan.

Panatilihin po ng lahat na bukas ang kani-kanilang isipan. Sa puntong ito, tayo po ay magtutulungan para sa ikauunlad ng ating lalawigan. Sa oras na tayo ay pumasok sa bulwagang ito, palagi po nating pairalin ang busilak na kagustahan natin na ang lagay at kapakanan ng ating kapwa Mindoreño. Tulad nga po ng aking ipinagako noong panahon ng kampanya, malinaw po ang aking adhikain para sa Oriental Mindoro at iyon ay ang magpasa ng mga ordinansa, resolusyon at programa na nakasentro sa EJAY Agenda:

E para sa EDUKASYON. Malalim po ang pinaghuhugutan ko sa aspetong ito. Kailangan po nating mas lalong paramihin ang ating programa na makakatulong sa pagpapaunlad ng karunungan sa probinsiya. Sa akin pong pag-iikot nitong mga nakaraang araw bilang ako po ay suki po, suki po sa panauhing pandangal sa mga graduations, lalo pong umalab ang aking kagustuhang wakasan ang kakulangan ng edukasyon sa ating lalawigan o kaya po ay punan natin, dagdagan pa. dagdagan pa po natin. Maraming scholarship and development programs para sa mga kabataan ang nakikita kong susi upang maging mas kapaki-pakinabang ang bawat isang kabataang Mindoreño;

J para naman po sa JOBS or trabaho. Kailangan ng mga Mindoreño ng mga oportunidad sa loob ng ating lalawigan. Sayang ang galing at talino ng mga kababayan natin kung hahayaan lang natin silang lumabas pa ng lalawigan para mag trabaho. Malinaw na programa na magbibigay ng magandang hanapbuhay sa mamamayan ang kailangan nating pagtulung-tulungan. Pagdami ng trabaho, pag-unlad ng ating lalawigan.

At para sa AGRIKULTURA, hindi lingid sa kaalaman ng lahat na ako ay anak ng magsasaka at mangingisda. Naging kargador din po ako, ang inyong lingkod, kaya may personal din po akong kaalaman sa mga pangangailangan ng ating kababayan pagdating sa usaping ito. Pang matagalang progama at ordinansa ang kailangan nating balangkasin upang matulungan ang ating mga magsasaka. Malawak at masalimuot ang usaping ito. At dito nangangailangan ng masusi at agarang pagsangguni sa mga apektadong tao upang magawan ng malinaw na hakbang kung sa paanong paraan sila matutulungan.

Education, Jobs, Agriculture at pang-apat na kukumpleto sa EJAY Agenda ay ang Letrang Ypara po sa Youth Empowerment. Sabi nga ni Dr. Jose Rizal, 'kabataan ang pag -